

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: „Komplexná zimná údržba areál prevádzok BA na roky 2025-2028“**

Bratislava, 10/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH

IČO: 36 211 541

1. **Predmet zákazky**

Predmetom zákazky je: „Komplexná zimná údržba areál prevádzok BA“ nachádzajúcich sa v areáloch prevádzok obstarávateľa v Bratislave na:

* Turbínovej ulici č. 3 (ďalej len „areál TpV“),
* Vlčom Hrdle (ďalej len „areál VhJ“) a
* Poliankach č. 6 (ďalej len „areál TpZ“)

Účastník bude vykonávať komplexnú zimnú údržbu iba v období zimnej sezóny a to

nasledovne:

01.12.2025 do 15.03.2026 – zimná sezóna 2025 - 2026,

01.12.2026 do 15.03.2027 – zimná sezóna 2026 - 2027,

01.12.2027 do 15.03.2028 – zimná sezóna 2027 - 2028.

Cieľom komplexnej zimnej údržby je zmierňovať dopady nepriaznivých poveternostných podmienok na zjazdnosť a schodnosť komunikácií a chodníkov vo vlastníctve obstarávateľa. Účastník sa zaväzuje podľa predpovede počasia preventívne ošetrovať povrchy pred snežením alebo poľadovicou, priebežne odhŕňať a posypávať povrchy počas sneženia a čo najrýchlejšie zabezpečovať, aby boli zjazdné a schodné.

V miestach, kde chodník nie je presne vymedzený, sa poskytovateľ zaväzuje vyčistiť pás minimálne o šírke 1,5 m.

Poskytovateľ sa zaväzuje odhŕňať sneh a odstraňovať námrazu z predmetu zimnej údržby na okraj spevnenej plochy. Pri tvorbe poľadovice je poskytovateľ povinný posýpať predmety zimnej údržby inertným materiálom (piesok, drvina, ekologická soľ a pod.). Po ukončení príslušného obdobia komplexnej zimnej údržby sa poskytovateľ zaväzuje tento inertný materiál odstrániť na vlastné náklady a to najneskoršie do 15. apríla príslušnej zimnej sezóny.

1. **Typ zmluvy**

Výsledkom obstarávania bude uzatvorenie zmluvy o poskytovaní služieb

Podrobné vymedzenie zmluvných podmienok tvorí samostatnú časť 4 - Obchodné podmienky.

1. **Miesto a termín realizácie predmetu zákazky**

MH Teplárenský holding, a.s. závod Bratislava:
- Tepláreň východ (TpV), Turbínová 3, 831 04 Bratislava
- Tepláreň západ (TpZ), Polianky 6, 841 01 Bratislava
- Výhrevňa juh (VhJ), Vlčie hrdlo, 821 07 Bratislava

**Termín dodania:**  Zmluva sa uzatvára na **dobu určitú,** od **01.12.2025** do **15.04.2028.**

1. **Obhliadka miesta realizácie zákazky**

Vykonať obhliadku miesta realizácie zákazky je **nutné** pre získanie všetkých informácií, potrebných na prípravu a spracovanie ponuky.

**Obhliadka sa uskutoční dňa 23.10.2025 o 11,00 hod. v areáli MH Teplárenský holding a. s., Turbínová 3, 831 04 Bratislava. Stretnutie na vrátnici areálu.
Účastníci potvrdia svoju účasť u Ivana Koubová, +421 918 709 724, ivana.koubova@mhth.sk, najneskôr do 22.10.2025 10,00 hod.**

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou. Doplňujúce informácie budú účastníkom poskytnuté na požiadanie, a to cez email ivana.koubova@mhth.sk. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 27.10.2025 do 12,00 hod.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. Deklaráciu potrebných povolení a oprávnení na výkon a dodávku predmetu zmluvy v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. (účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)
	2. **Súhlas s obsahom** „Čestné vyhlásenie účastníka MHTH.docx“, ktoré tvorí prílohu č. 1 tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
	3. **Súhlas s návrhom** „Zmluva o poskytovaní služieb“, ktorá tvorí prílohu č. 2 tejto pozvánky. Urobíte tak vo voliteľných podmienkach.
	4. **Deklarovanie potrebných povolení a oprávnení na výkon predmetu zmluvy** t.j.
	- účastník deklaruje, že disponuje takým počtom zamestnancov a techniky, že je schopný uvedenú zákazku zabezpečiť.
	Urobíte tak vo voliteľných podmienkach. V prípade nesúhlasu budete zo súťaže vylúčení.
	5. Predloženie potvrdenia, že účastník má podpísanú zmluvu o poistení zodpovednosti za škodu podnikateľa s minimálnym limitom plnenia 100.000,-€. Urobíte tak vo voliteľných podmienkach.
	6. **Zoznam referencií** za obdobie od 1.1.2023 do lehoty na predkladanie ponúk, doplnený kvalifikovanými referenciami – pričom uchádzač musí požadovaným zoznamom a kvalifikovanými referenciami preukázať, že vo vyššie uvedenom období zabezpečoval dodávku rovnakého alebo obdobného predmetu zákazky, pod rovnakým alebo obdobným predmetom sa rozumie Zabezpečenie vykonania oprávnených meraní pre veľký zdroj znečistenia".
	Každá z predložených referencií bude obsahovať:
	- obchodné meno a sídlo odberateľa
	- obchodné meno a sídlo dodávateľa – účastníka
	- stručný opis predmetu zmluvy
	- celkový finančný objem v € bez DPH
	- rok realizácie (lehota realizácie),
1. **Predloženie ponuky**

 Účastník môže predložiť iba jednu ponuku.

1. **Termín predkladania ponúk**

Lehota na predkladanie ponúk: **29.10.2025 do 10,00 hod.**

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 7.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 6 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

1. **Vysvetľovanie ponúk**

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 10 a 11 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.12.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 3 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3- SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Účastníkom navrhovaná cena v ponuke bude uvedená v eurách bez DPH.

Víťazom sa stane účastník, ktorý splní kvalifikačné podmienky a poskytne najnižšiu celkovú cenu.

**ČASŤ 4 – OBCHODNÉ PODMIENKY**

Návrh zmluvných podmienok realizácie predmetu zákazky sú stanovené v Zmluve o kontrolnej činnosti, ktorá tvorí súčasť tento pozvánky.

**Vyhlasovateľ si vyhradzuje právo**:
• odmietnuť všetky ponuky
• zmeniť súťažné podmienky
• rozhodnúť o splnení podmienok účasti a požiadaviek obstarávateľa v súťaži
• predĺžiť lehotu viazanosti ponúk
• rokovať s účastníkom/účastníkmi
• zrušiť súťaž
• rozhodnúť o ďalšom postupe pre zabezpečenie predmetu zákazky
• odmietnuť ponuku účastníka z dôvodu akéhokoľvek porušenia podmienok účasti v súťaži podľa súťažných podkladov a výzvy k súťaži, resp. ich úplného nenaplnenia
• neprijať ponuku, ktorej cena presiahne finančný limit stanovený obstarávateľom v Biznis pláne ako predpokladaná hodnota zákazky.
• odmietnuť ponuku účastníka v prípade ak nereaguje na výzvy od obstarávateľa o potvrdení vysúťažených cien resp. objednávky
• vylúčiť účastníka na 2 roky z ďalších súťaží v prípade, ak účastník odmietne realizáciu predmetu zákazky s cenami, ktoré predložil v súťaži.